Echallens

Echallens (la malnova germanlingva nomo Tscherlitz ekde la 19-a jarcento ne plu estas uzata) estas historia urbeto kaj komunumo kaj ĉefloko la distrikto Gros-de-Vaud en Kantono Vaŭdo, Svislando. Ĝi havis  loĝantojn je la 31-a de decembro 2012.

 Geografio 
La komunumo Echallens situas en la centro de la regiono Gros-de-Vaud 14 kilometrojn norde de la kantonĉefurbo Laŭzano. Tra la komunumo fluas la rivero Talent, okcidenta alfluanto de Orbe. La komunumo konsistas el la malnova urbeto Echallens kaj la kvartaloj La Villaire, Corjon, La Robella, Gresaley, Botterex, Rosset kaj Le Verger.Fonto: Reta mapo 1:20000 de Swisstopo

La teritorio de la komunumo etendiĝas sur areo de 6,67 km², de kiuj 12,3% estas kovritaj de arbaro, 64,0% servas por agrikulturo kaj 22,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Echallens limas en nordo al Villars-le-Terroir, en oriento al Montilliez, en sudoriento al Bottens, en sudo al Assens, en okcidento al Saint-Barthélemy, kaj en nordokcidento al Goumoëns.

 Trafiko 
Tra Echallens pasas la kantona ĉefvojo n-ro 5 de Neŭŝatelo al Laŭzano. Le proksima alveturejo al la svisa aŭtovojo A1 situas proksimume 7 kilometrojn okcidente de la vilaĝocentro apud La Sarraz. Pere de la mallarĝspura trama fervojo de Bercher al Laŭzano la komunumo estas konektita al la publika transportreto. Krome de la urbeto buslinioj kondukas al Chavornay, Yverdon-les-Bains kaj Thierrens.

 Historio 
La unua dokumenta mencio de Echallens datiĝas el la jaro 1141 kiel Charlens. En la jaro 1351 Girard de Montfaucon kaj ties edzino Jaquette de Grandson koncedis al Echallens urborajton. Sub la berna regado de 1536 ĝis la Helveta Revolucio de 1798 ĝi estis la centro kaj ĉefloko de la samnoma voktejo. Post la reformacio Echallens post negocado inter Berno kaj Friburga fariĝis ambaŭkonfesia kaj la preĝejo estis samtempe uzata por protestanta kaj katolika diservo, ĝis en la jaro 1883 la katolikoj konstruis apartan preĝejon. Ek de 1798 Echallens estas distriktĉefloko ĝis 2007 de la Distrikto Echallens kaj nuntempe de la nova Distrikto Gros-de-Vaud.Fonto: Marianne Stubenvoll: Echallens en Historia Leksikono de Svislando (2005-11-07)

 Notoj kaj referencoj 


 Vidu ankaŭ 
 Echallens (stacidomo)
 Grésaley (stacidomo)
 Sur Roche (stacidomo)

 Eksteraj ligiloj 

 Oficiala retejo de la komunumo Echallens

 Bildoj 

Kategorio:Urboj de Svislando